**Rövidebb életrajz**

Molnár T. Eszter, író, költő, biológus. 1976-ban született Budapesten, jelenleg Németországban, Freiburg városában él. Ifjúsági regényei: Stand-up, Most már igazán (2016, Tilos az Á Könyvek), novelláskötete: A számozottak (2016, JAK+ PRAE.HU). Első, felnőtteknek szóló regénye a Szabadesés című krimi(2017, PRAE.HU).

**Hosszabb életrajz**

Molnár T. Eszter, író, költő, biológus. 1976-ban született Budapesten, jelenleg Németországban, Freiburg városában él. Az ELTE biológus szakán végzett, foglalkozott növényrendszertannal, tumorbiológiával és mikrobiológiával, szakdolgozatát molekuláris genetikai kutatásból írta, immunológiából doktorált. A freiburgi Max Planck Intézetben végezte a posztoktori kutatásait, később az Albert Ludwig Egyetemen doktori iskolát vezetett, és pályázatíróként is dolgozott.

2014 óta verseket, novellákat, tudósításokat és műfordításokat publikál folyóiratokban. 2016-ban jelent meg első regénye, a Stand-up! (Tilos az Á Könyvek), melyet hamarosan követett a folytatás, a Most már igazán, majd egy novellafüzér, A számozottak (JAK-füzetek: JAK+PRAE.HU). A Szabadesés című regénye (PRAE.HU) a 2017-es könyvhétre jelent meg.

2016-ban Stand up! című, első ifjúsági regényével bekerült a Margó-díj TOP 3 válogatásába.

A József Attila Kör és a Szépírók Társasága tagja.